 Proza - : - Masa cu oglinzi (fragment) de stefan Banulescu : - Masa cu oglinzi (fragment) de stefan Banulescu"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 &#65517; Premiile pentru poezie Nora iuga &#65517; MatAdor Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Omul si... (Poezie) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 13937317 Masa_cu_oglinzi_(fragment)' > Vizionari: 3388 > Masa cu oglinzi (fragment) proza [ ] Plinsul lui Caius - - - - - - - - - - - - - - - - - - - - - - - - - de stefan Banulescu [stefan_Banulescu ] 2010-04-17 | | inscris in biblioteca de Necula Florin Danut Masa cu oglinzi Capitolul iX Plinsul lui Caius Bendorf mergea inaintea lui Caius si a lui Martes, cu miinile la spate, calca pe miristea pustie, cautind la fiecare pas sa-si aseze talpa pe musuroaiele de cirtita care se saltau de sub pamint, se inaltau negre si rotunde, unele dupa altele, pe galbenul prafuit al cimpului secerat. Nu se mai auzea nimic peste cimp. Soarele scapatase de tot, latit mare si rosu printre virfurile zdrentuite ale porumbistilor inalte si verzi. Umbrele lungi ale celor trei trecatori galagiosi se miscau singure si speriate, lunecindu-si capetele pina spre orizontul apus al soarelui. Un sunet gros de vapor se sparse la un capat de cimpie. - asta nu-i sunet de vapor, asta e urlet omenesc, - striga Bendorf spre Caius si Martes, care ramasesera mult in urma, departati unul de altul si paseau straini, fiecare pierdut in norii plutitori de praf de pe miristele goale ferindu-si pasii de musuroaiele de cirtita ce se saltau pretutindeni in jurul lor. Asculta, Caius, sfintule adolescent, - striga din nou Bendorf, spune ce vapor trece pe Dunarea nevazuta, daca sunetul care s-a auzit e sirena de vapor, sau ce urlet omenesc trece pe cimpia parasita, daca vocea groasa, care a plesnit mai adineauri burta cerului din dreptul soarelui apus, a fost glas de om. - O, desigur, a fost un glas ragusit de om - raspunde pitigaiat Caius din locul unde se afla. A fost glasul lui Constantin Pierdutul i-ul, regele nebun al cimpiei. Constantin e un ratacitor trentaros, care traieste singur si ascuns, se iveste rar, si atunci cind se iveste, mai ales dupa seceris, isi striga venirea prin acest sunet gros de vapor. Constantin Pierdutul i-ul e inalt, i-a uitat soarta masura, multi spun ca atunci cind isi misca statura pe cimpie i se vede umbra intunecind fata soarelui. Bendorf izbucni in hohote de ris si striga batjocoritor la Caius: - Mai departe, spune mai departe, Caius, as fi preferat ca sunetul sa fie de vapor, mi-ar fi dat speranta ca Dunarea ne vegheaza setea si ca fluviul european ne mai leaga cu lumea si ca nu ne vom pierde pe aceasta cimpie cheala, amenintata de invazia musuroaielor astea umede de cirtite. -O, Dunarea e departe acum, ne indreptam spre partea opusa fluviului, spre mijlocul cimpiei unde se poate auzi in timpul noptii catelul pamintului. Catelul pamintului nu latra in cimpie, se aude numai un miriit departat de sub pamint, si stiuleti de porumb incep atunci sa cada in praful fierbinte, in timp ce iepurii pling, de frica mistretilor care s-ar putea sa vina cu narile in vint, in cautarea stiuletilor cazuti de boala noptilor prevestitoare de seceta. N-am auzit iepurii plingind, dar se zice ca se string si pleaca in alte ascunzisuri cind mijlocul cimpiei incepe sa geama. - si atunci apare regele Constantin Pierdutul i-ul, rise iarasi Bendorf, din locul unde se afla. - N-ar trebui sa rideti, domnule Bendorf, e foarte periculos sa rideti de povestile cimpului. Nu, Constantin nu apare in legatura cu vreun eveniment aparte, aparitiile lui sunt mai degraba intimplatoare. El nu vine noaptea niciodata si niciodata spre sate, in calea oamenilor. El nu vrea sa sperie pe nimeni. Apare seara, la apus, cind cimpul e gol, cind nu mai trece nici un om, nici un car si nici o umbra in afara de a lui pe drumurile dintre miristi. Se spune ca regele Constantin Pierdutul vine atunci sa se scalde, in serile rare cind la capetele cimpiei incepe sa creasca o apa stravezie, ireala, un fel de abur prin care pasarile nu zboara cind trec sa-si caute cuiburile, iar lumina de seara a soarelui se transforma in chipurile celor care au trait cindva si azi nu mai sunt, mai ales chipuri de femei care au sfirsit cu dragostea netraita. in aceasta blestemata apa de aer si lumina se scalda Constantin Pierdutul i-ul. - Nu vad nici o apa stravezie, ireala, la orizont, soarele apune banal, iar povestile tale, Caius, sunt niste biete trasnai de adolescent nedat la femei, hohoti iarasi Bendorf. Din nou se auzi, din ce in ce mai aproape, sunetul gros de vapr. si se auzira peste cimp pasi rari, apasati, zgomot uscat, sec, de miriste calcata sub talpi. Un nor inalt si gros de praf se zarea inaintind de pe o miriste pe alta, acoperind vederea soarelui celor trei trecatori, Bendorf, Martes si Caius, care-si aruncau mai departe replici, continuindu-si conversatia. - Caius, striga Bendorf, de data asta gituit parca, se aude regele venind, vine nebunul, spune-ne cum sa-l intimpinam, care e ceremonialul, sa ne declaram supusi sau soli ai unei inalte imparatii? - O, nu vine Constantin Pierdutul, daca vede oameni nu vine. ii e rusine, vara umbla aproape gol, pe trentele de imbracaminte care i-au ramas pe umeri si pe solduri de multe ori creste iarba, numai cu caii se impaca Constantin Pierdutul i-ul, dar nu orice cai, cu caii fara stapin, ii lasa sa pasca iarba de pe solduri si de pe umeri. Bendorf tipa dintr-o data din tot pieptul: - Vine Constantin Pierdutul, uite-l, Dumnezeule, e plin de iarba, e inalt si plin de iarba, vine intr-un nor de praf, cred ca pe umarul sting are un cuib, ii da roata o pasare cu aripile galbene... - intr-adevar, vine, domnule Bendorf, domnule Martes, veniti linga mine, mi-e frica - stiga Caius, lasindu-se pe miriste, prinzindu-si picioarele lungi cu miinile sale subtiri, desirate, si incepu sa plinga speriat, cu sughituri. Bendorf ramase locului, statura lui scunda si groasa intepeni acolo unde se afla. Numai Martes inainta spre chipul departat, tulbure, inalt, invaluit in praf, care se clatina sub cer si care urla sunete de vapor din ce in ce mai lungi si mai groase. Caius striga spre Martes, printre sughiturile speriate de plins: - Domnule Martes, nu va apropiati de Constantin Pierdutul, nu-i strigati numele, nu-l atingeti. intoarceti-va domnule Martes, fugiti, daca va apropiati si veti vorbi, veti ramine mut... Martes insa nu se opri, mergea catre namila de praf din fata lui, facindu-i cu mina, strigindu-l pe nume. "Maria-Ta, vreau sa culeg o floare de pe umarul maiestatii dumneavoastra de iarba." Sunetele de vapor rasunau mai apropiate si mai minioase. - Dunarea, Dunarea, se vede Dunarea, sa alergam spre Dunare, uite ce aproape e fluviul, uite-i malurile si apa, lasati-l pe regele ala nebun, hai sa ne scaldam - striga Bendorf cu o bucurie neobisnuita, si incepu sa alerge spre apa limpede colorata in culorile apusului, care aparuse foarte aproape de ei. - Nu e Dunarea, nu e Dunarea, domnule Bendorf - striga Caius plingind mai tare si mai inspaimintat - nu e fluviul, e groaznic ce se intimpla acolo, e apa celor fara viata si cine intra-n ea se pierde, e apa in care vine sa se scalde Constantin Pierdutul - spuse Caius si isi infunda fata pe genunchi, dind drumul unui plins cu sughituri din ce in ce mai caraghioase. Martes inainta spre namila din fata lui, care crestea pe masura ce se apropia, dar, brusc, statura tulbure de praf isi luneca trecerea in alta parte. Martes se grabi s-o ajunga, dar ea disparu intr-o porumbiste, gemind. Bendorf alerga inspre partea unde credea ca e Dunarea si apa frumos colorata de apus, incepu sa-si lepede pe rind palaria, haina, camasa, pantalonii, ciorapii, pantofii, ramase gol, aerul devenise fierbinte, din ce in ce mai uscat, praful se indesise, plutea peste cimp in straturi colorate groase, rosii, albastre, verzi, portocalii, galbene, vinete. - Veniti, domnilor, sa facem baie - striga Bendorf rizind. Martes se intoarse, se indrepta spre Bendorf, incepu sa rida si el, Caius se ridica de pe miriste, alerga spre cei doi. Bendorf isi luase hainele sub brat, Martes isi scoase si el pantofii isi suflecase pantalonii si intrase si el dupa Bendorf, in aerul straveziu si colorat care tremura peste cimpul gol. Baia incepu, Bendorf, gol, dadea din miini rizind de placere, pasind atent prin apa fiebinte a vazduhului de cimpie, pe care n-o mai simtise niciodata in viata lui. Martes incepu sa cinte, calca sarind ca si cum si-ar fi balacit picioarele, Bendorf cinta si el dupa Martes rizind cu hohote, Caius li se alatura, isi sterse lacrimile noroite de pe obraji, zimbi, se descalta si el si intra cu indrazneala in aerul de seara aprinsa care plutea gros si lenes. Cintau toti trei, poate o melodie si un text pe care-l nascoceau cum le venea in gind si la gura, rideau veseli, tinindu-se de brat, trecind prin apa imaginara, fericiti ca zarisera undeva in fata lor niste stilpi care anuntau o gara sau o halta: "O, ce seara minunata, o, ce splendida viata, o, ce apa, o, ce lume, o, ce oameni, soare care-apui cu basme peste crestetele noastre, printre basmele neroade, bucura-ne cu ceva, fa ca drumul nostru lung printre miristele goale sa ajunga la fintina cu o cumpana proptita pe comori de sub pamint, cu alt capat inaltata spre alt soare, spre un semafor de gara, sa aflam din nou o casa, o acasa..." Bendorf se desprinse de bratul celor doi, isi sterse atent trupul cu camasa ca dupa o baie buna, se imbraca, isi puse pantofii in picioare, palaria pe cap, merse un timp gol pina la briu, pina socoti el ca pinza camasii s-a uscat, apoi imbraca si camasa si se grabi sa-i ajunga din urma pe ceilalti doi. Martes se incaltase si el, isi lasase in jos mansetele pantalonilor suflecati. Mergeau acum toti trei alaturi, tacuti, linistiti, obositi. Trecura peste citeva linii de cale ferata si ajunsi la cladirea unei halte intilnira un militar batrin care se plimba cu o ranita grea in spate pe placile sparte ale peronului napadit de iarba. - Domnule, il intreba Bendorf pe militarul cu parul alb, o sa treaca vreun tren pe aici, pe la halta asta? Militarul se opri din plimbarea lui pe peron, isi scoase ranita, o rezema de usa incuiata a haltei, se aseza pe un bolovan care tinea loc de treapta la intrarea in cladire si-i raspunse lui Bendorf in sila: - Ce tren sa traca? Nu mai trece nici un tren, nici pe aici, nici pe altundeva. Trenurile nu mai circula decit de doua ori pe saptamina, asa e ordin, martea si simbata. ieri a fost marti. Avem de asteptat pina simbata... | index 'pageview'); 